 Goobta ay wufuudda soomaalidu ku qadeeyaan ee Hotel Sirikwa waxaa loo galaa fayl dheer, haddaba maalin iyadoo faylkii oo aad u dheeraaday la is daba taagan yahay ayuu nin madax soomaaliya ka ahaan jirey, haddeerna weli si uun madax u ahi ka yaabay faylaka dhererkiisa oo yidhi: war bahalku maanta dheeraa, dabadeedna nin garanayey ayaa ku yidhi: Iska gal Hebel idinkaa noo gartaye, isagiina isagoon wax dood ah ka keenin ayuu iska dhaqaaqay oo faylkii dabada ka qabsaday, waxaan sheekadan u soo qaaday in aan muujiyo sida ay soomaalidu maanta ugu bislaatay dhibka jira ee aysan ugu murmayn halka iyo cidda uu ka yimid. 